Berit Jagmann

Berit Jagmann (1. november 1957) er en norsk advokat og politiker (RV, R).

Jagmann er opprinnelig utdannet elektromontør, og arbeidet som elektriker hos Erling Storm AS. Hun var med det en av de første kvinnene i Norge til å ta fagbrev som elektriker. Like før hun fylte 40 byttet hun karriere da hun tok hun fatt på jusstudier ved Universitetet i Oslo. Jagmann har senere arbeidet som advokat ved Oslo Advokatfellesskap, der hun spesielt fokuserer på barne- og skiftesaker og fri rettshjelp. 

Jagmann har vært nestleder for Rød Valgallianse, og satt i Oslo bystyre i to perioder fra 1991 til 1999. Hun har også representert RV/Rødt i kontrollutvalget i Oslo kommune fra 2003 til 2011.

Referanser 

Norske advokater
RV-politikere i Oslo
Rødt-politikere i Oslo
Personer fra Oslo
Norske elektrikere‎